OzLabs/hebrew-wiki-articles huggingface dataset:
עמוס בן-דוד (קצין)

עמוס (מוני) בן-דוד (ז' בחשוון תש"ז, 1 בנובמבר 1946 – ט"ו בתשרי תשל"ד, 11 באוקטובר 1973) היה מפקד גדוד בחטיבה 679 שנפל במלחמת יום הכיפורים. על לחימתו עוטר בעיטור העוז.

== ביוגרפיה ==
עמוס בן דוד נולד בתל עדשים, בכור ללאה, ילידת תל עדשים ולשמחה (סיומי) שעלה בצעירותו. אמו הייתה חברה ב ולאחר מכן ב, ואביו היה בנוטרות ולאחר מכן בצבא הבריטי, שם נפגשו הוריו. לבן-דוד שתי אחיות צעירות. בהיותו כבן 5 עברה משפחתו לעפולה, שם התגוררו עד לגיוסו לצה"ל. בעפולה למד בבית הספר היסודי "יזרעאל" ובבית ספר התיכון המחוזי.

===שירות צבאי===
בנובמבר 1964 התגייס לצה"ל והתנדב לצנחנים. הוא סיים מסלול בצנחנים ויצא לקורס קצינים, אך את ההשלמה החיילית עשה בקורס קציני שריון והוסב לחיל השריון. לאחר מכן סיים גם קורס מפקדי פלוגות. במלחמת ששת הימים לחם ב. לאחר מלחמת ששת הימים השתתף בפעולת כראמה, שם גם נפגע הטנק עליו לחם.

=== לאחר השירות ===
במהלך שירותו הצבאי התחתן בן דוד, ולאחר שחרורו עברו לגור בנהלל. עם השחרור החל לעבוד כנהג באגד, ובמקביל החל ללמוד בשנת 1971 גאוגרפיה וסוציולוגיה באוניברסיטת חיפה. במהלך תקופה זו הגה בן דוד רעיון להקמת יישוב קהילתי חדש וגם החל לפעול להקמתו, אך יוזמתו נקטעה עם פרוץ מלחמת יום הכיפורים. לאחר נפילתו המשיכה היוזמה על ידי אחרים, והפכה ברבות הימים ליישוב תמרת.

== מלחמת יום הכיפורים ==
ביום הכיפורים (6 באוקטובר) הוזעק בן-דוד טלפונית להגיע לימ"ח החטיבה במחנה יפתח. בבוקר ה-7 עלה כמפקד פלוגה עם עיקר הכוח של החטיבה בפיקוד אורי אור, עמם לחם ב. ב-8 באוקטובר השתתף בבלימת ההתקפה הסורית על נפח. במהלך הקרב נפל מפקד הגדוד, , ובן-דוד המשיך לפקד על הגדוד בהמשך הקרב.

בצהרי ה-9 באוקטובר נשלח בן-דוד בראש כוח בן 2 טנקים לסייע לפלס"ר 7 שנקלעה למארב של קומנדו סורי בסמוך לכפר בוקעתא. בן-דוד נע דרך קוי הסורים אל שטח המארב שם נלחם כנגד הקומנדו הסורי, תוך שהטנק עליו פיקד סופג פגיעות של רקטות נ"ט. לאחר שהניס את החיילים הסורים חילץ על גבי הטנק את הפצועים מהקרב, וחבר חזרה לכוחות חטיבה 679 שם סייע בכיבוש רמת'ניה.

ביום 11 באוקטובר פיקד על גדוד 289 בקרב ההבקעה אל תוך סוריה. במהלך הקרב נפגע הטנק עליו פיקד פגיעה ישירה בצריח מפגז סורי. בן-דוד, קצין הקישור הארטילרי וינוגרד והטען קשר של הטנק נהרגו במקום.

לאחר נפילתו הובא לקבורה זמנית בנהריה.

== חיים אישיים ==

היה נשוי לרוני, ילידת נהלל אותה הכיר במהלך טיול במדבר יהודה בזמן שרותו הצבאי. עם פרוץ מלחמת יום הכיפורים התגוררו הזוג בבית שבנה בנהלל. הותיר אחריו 2 ילדים - צור (בן 6) ושני (בת שנה). כשנה לאחר נפילתו נטמן בבית העלמין בנהלל.

== הנצחה ==
בן דוד הונצח על גבי:
* האנדרטה לבני המקום שנפלו במערכות ישראל - נהלל
* האנדרטה לזכר הנופלים במערכות ישראל - עפולה
* יד לנופלים במלחמות ישראל - תל עדשים
* האנדרטה לחללי חטיבה 679
* יד לשריון לטרון
* אתר ההנצחה לתלמידי אוניברסיטת חיפה ועובדיה שנפלו במערכות ישראל - חיפה
* בית יד לבנים בעפולה

== קישורים חיצוניים ==
* 
* באתר "יזכור"
* 

==הערות שוליים==

קטגוריה:חיילי חטיבת הצנחנים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:מפקדי גדודים במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבית הקברות בנהלל
קטגוריה:ישראלים שנולדו ב-1946
קטגוריה:ישראלים שנפטרו ב-1973
רומנטוני

אנתוני ויין מור (באנגלית: Anthony Wayne Moore; 5 בספטמבר 1967 – 7 במאי 2013)<ref name=":0"></ref> היה די ג'יי, מפיק מוזיקלי וזמר אמריקאי. הוא ידוע בעיקר בשל עבודתו עם הצמד הצרפתי דאפט פאנק, וסיפק קולות לשירים "One More Time" ו-"Too Long" מתוך אלבומם השני, Discovery.

== ביוגרפיה ==
אנתוני ויין מור נולד בספטמבר 1967 בניו ג'רזי.

עבודתו חצתה מספר ז'אנרים, כולל האוס, R&B והיפ הופ. שירים כמו "Hold On" עושים שימוש נרחב בסמפלינג עם תחושת האוס מלאת נשמה מובהקת, בעוד "Bring U Up" המאוחר יותר משתמש בברייקביט בסגנון ג'יימס בראון.

בעיקר, הוא עבד עם דאפט פאנק על השיר "One More Time", שיצא בשנת 2000. ב-7 בנובמבר 2012, הוא הוציא את תרומתו המוזיקלית האחרונה בשיר "2Nite4U" יחד עם כריס מנאס באלבום שיתוף הפעולה הווקאלי שלו, Features.

רומנטוני הופיע בחברות התקליטים בלאק מייל רקורדס (חברת התקליטים שלו), Roulé, דים מאק רקורדס, אזולי רקורדס, PIAS רקורדינגס, Compuphonic ו-Glasgow Underground Recordings.

רומנטוני נפטר ב-7 במאי 2013 בביתו באוסטין, טקסס, כתוצאה מסיבוכים של מחלות כליה, לדברי בני המשפחה. רומנטוני נפטר בגיל 45.<ref name=":0" />

== דיסקוגרפיה ==
=== אלבומים ===
* 1997: Romanworld
* 1999: Instinctual
* 1999: Live in the Mix
* 2000: R.Hide in Plain Site

== קישורים חיצוניים ==

* 

== הערות שוליים ==

קטגוריה:תקליטנים אמריקאים
קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:דאפט פאנק
קטגוריה:אמריקאים שנולדו ב-1967
קטגוריה:אמריקאים שנפטרו ב-2013
יום ג'קי רובינסון

יום ג'קי רובינסון הוא אירוע מסורתי המתרחש מדי שנה ב-15 באפריל בליגת הבייסבול המקצועית, ה-MLB, המנציח ומכבד את היום שבו ערך ג'קי רובינסון את הופעת הבכורה שלו בליגה הבכירה. היום נחגג בכל אצטדיוני ה-MLB, ובאותו יום, כל השחקנים, המאמנים והמנהלים בשתי הקבוצות, והשופטים, לובשים את המספר שאותו לבש רובינסון, 42. 15 באפריל היה היום הראשון של העונה ב-1947, העונה הראשונה של רובינסון בליגה.
הסיאטל מרינרס לובשים את המספר 42 ביום ג'קי רובינסון]]
יום ג'קי רובינסון, שצוין לראשונה ב-15 באפריל 2004, היא הוקרה לקריירה יוצאת הדופן של רובינסון, הידועה בעיקר בזכות היותו שחקן הבייסבול השחור הראשון של הליגה הגדולה בעידן המודרני.<ref></ref><ref name="africanamericans"></ref> הופעת הבכורה שלו עם הברוקלין דודג'רס ( לוס אנג'לס דודג'רס של היום) סיימה כ-80 שנים של הפרדה בענף הבייסבול, הידועה גם בשם קו הצבע בבייסבול, או מחסום הצבע.<ref name="africanamericans" /> רובינסון נכנס להיכל התהילה של הבייסבול ב-1962,<ref name="africanamericans" /> וב-1997, הוחלט ב-MLB שהמספר 42 יוצא לגמלאות על ידי כלל קבוצות הליגה, כלומר שאף שחקן, מאמן או שופט לא ילבש את המספר 42 על מדיו, הוא השחקן הראשון בענפי הספורט בארצות הברית שזכה לכבוד הזה.<ref></ref>

==קישורים חיצוניים==

== הערות שוליים ==

קטגוריה:MLB
קטגוריה:אירועים בחודש אפריל
סול מונייר

סול מונייר (בצרפתית: Sole meunière או Sole à la meunière) היא מנת דג קלאסית מהמטבח הצרפתי המורכבת מדג סול מקומח ומטוגן. המנה מוגשת עם חמאה מומסת חמה, מיץ לימון ופטרוזיליה (רוטב מונייר). מתכונים רבים מציינים דג סול דובר, אך ניתן להשתמש בטכניקה זו עם דגים שטוחים דומים אחרים.

== אטימולוגיה ורקע ==
המונח à la meunière מתורגם מילולית כ"בסגנון אשת הטוחן". פירוש הדבר שאת התבשיל, בדרך כלל דג, מצופים תחילה בקמח ולאחר מכן מבשלים בחמאה. כל דבר שמבושל א-לה-מונייר מפזרים עליו בדרך כלל מיץ לימון ופטרוזיליה קצוצה.<ref>Wells, p. 171</ref> הגזירה היא מהמילה מולינאריוס-molinarius (טוחן) של הלטינית המאוחרת.<ref>[https://www.dictionnaire-academie.fr/article/A9M2007 "meunier, meunière"], Dictionnaire de l'Académie française. Retrieved 6 September 2023</ref>

== שיטות הכנה ==
המנה בשם סול מונייר השתנתה במהלך השנים. בספר הבישול שלו "המחדש הגסטרונומי" משנת 1846, אלקסי סואייה השאיר את העור על הדג ומרח לתוכו מלח ובצל קצוץ, לפני שהוא צלה אותו בשלמותו ולאחר בישולו, הוסיף רוטב של חמאה מומסת עם מיץ לימון ופלפל קאיין.<ref>Soyer, p. 115</ref>

השיטה הנפוצה ביותר כיום דומה לזו שניתן על ידי אוגוסט אסקופייה ב-1907: העור הכהה מוסר מכל דג הסול, לאחר מכן, הדג מצופה בקמח, מטוגן בחמאה, בוזקים מיץ לימון ופטרוזיליה קצוצה, ומוגש עם חמאה מומסת חמה מאוד שנמזגת מעליו.<ref>Escoffier, pp. 160 and 164</ref>

יש וריאציות קלות בשיטת הבישול. חלק מהטבחים, כמו קרייג קלייבורן , מציעים להשרות את הסול בחלב לפני הקמח והבישול.<ref>Claiborne, pp. 112–113</ref> אחרים, כמו מרסל בולסטין , מתעקשים שיש לייבש את הדג לחלוטין עם מטלית לפני הקימוח.<ref>Boulestin, pp. 123–124</ref> יש בני סמכא שדורשים רק את הפילה של הסול, אבל הרוב דורשים לבשל את הדג בשלמותו (אם כי יש המציעים להסיר את הראש). אליזבת דייוויד מציינת חמאה מזוקקת לטיגון הדגים, ואסקופייה מייעץ "לדגים קטנים ניתן להשתמש בחמאה רגילה, אך עבור גדולים יותר יש להעדיף את השימוש בחמאה מזוקקת". ברי הסמכא חלוקים בשאלה האם להשתמש בחמאה מלוחה או לא מלוחה. מרקוס ורינג מעדיף לטגן את הסול בשמן, ופול בוקיז ממליץ על תערובת של שמן זית וחמאה.<ref>Bocuse, p. 184</ref>

חריגה בולטת יותר מהנורמה מדווחת על ידי פטרישיה וולס באוסף של מתכוני שפים פריזאים משנת 2003. השף של מסעדת הדגים הידועה קפה Le Dôme משאיר את העור הכהה על הדג (כמו שעושה סוייר) ומשמיט את הקמח.<ref>Wells, p. 172</ref>

על אף שהגרסה הקלאסית עשויה עם דג סול דובר, פליסיטי קלוק מעירה בסקר משנת 2021 של מתכוני סול, כי השיטה מתאימה לדגים שטוחים אחרים, כולל סול מגרים וסול לימון .

== ראו גם ==
* רוטב מונייר

== קישורים חיצוניים ==

== הערות שוליים ==

קטגוריה:מאכלי דגים
קטגוריה:המטבח הצרפתי
הוטאוק

הוטאוק או הודאוק (בקוריאנית: 호떡; נקרא גם הודעוק) הוא סוג פנקייק ממולא הידוע בעיקר כאוכל רחוב פופולרי באזור דרום קוריאה. מקורו בסין, והוא התגלה לראשונה בקוריאה במהלך המאה ה-19.<ref name="KP"></ref>

== הכנה ==
הבצק שלו עשוי מקמח חיטה, מים, חלב, סוכר ושמרים. לאחר ערבוב החומרים, נותנים לבצק לתפוח מספר שעות. לאחר ההתפחה, יוצרים כדורים בגודל של חופן כף היד, ובפנים ממלאים כמות בינונית של תערובת מתוקה, לרוב עשויה מסוכר חום, דבש, בוטנים קצוצים וקינמון. לאחר מכן, מניחים את הבצק הממולא על מחבת משומנת ומועכים אותו מעט כך שיהיה שטוח ובצורה עגולה.

בדרום קוריאה, התערובת מגיעה מוכנה, והיא זמינה בחנויות הרחוב. לרוב היא מוגשת באריזות פלסטיק, והיא מגיעה גם עם מילוי המורכב מסוכר חום ובוטנים טחונים או שומשום.<ref> [http://news.naver.com/main/read.nhn?mode=LSD&mid=sec&sid1=101&oid=001&aid=0003061762 Snack mix popularity on the rise], Yonhap News, 2010-01-07. Retrieved 2010-06-27.</ref>

== היסטוריה ==
הכנת הוטאוק
המילה "הוטאוק" נגזרת מהמילה "טאנג בינג" ("tang bing") שפירושה "פנקייק מתוק" בסינית.<ref></ref>
בשנות ה-20, סוחרים סינים רבים החלו להתיישב בקוריאה ומכרו את אותם הפנקייקים המתוקים. הקוריאנים קראו להם "hotteok", שפירושה "עוגת האורז של הברברים". מכיוון שקוריאה הייתה תחת שלטון יפני באותה עת, היפנים קראו לאותו הלחם "שינא פאן" (ביפנית: "支那パン") שפירושו "לחם סיני".

רבים מאמינים שהסוחרים הסינים שהיגרו לקוריאה והתיישבו בה בסביבות סוף המאה ה-19, יצרו ומכרו הוטאוק במחירים זולים יחסית, ובכך הם הפיצו את המנה ברחבי קוריאה.
בניגוד לפנקייקים סיניים רבים, שבדרך כלל מכילים מילוי בשר מתובל, ההוטאוק לרוב ממולא במלית מתוקה, כדי להתאים לסגנון הבישול ולטעמם התרבותי של הקוריאנים.<ref name="hotteok kyunghyang"> [http://news.naver.com/main/read.nhn?mode=LSD&mid=sec&sid1=103&oid=032&aid=0000041500 Hotteok], Kyunghyang News, 2003-11-20. Retrieved 2010-06-27.</ref>

== סוגים ==
הוטאוק עם מילוי מגוון של זרעים
סוגי הוטאוק משתנים עם הזמן, למרות שרבים מהקוריאנים מעדיפים את המילוי הנהוג והרגיל: מלית קינמון ובוטנים. מאז תחילת המאה ה-21, התפתחו מגוונים רבים של סוגי הוטאוק, כגון הוטאוק תה ירוק,<ref>[https://www.flickr.com/photos/allysther/2199685482/ photo]</ref> הוטאוק פטל, תירס, פיצה ועוד רבים.<ref name="hotteok kyunghyang"/> בנוסף לכך, חנויות רבות כיום מוכרות בקוריאה סוג נוסף של הוטאוק, הנקרא "יאצ'ה-הוטוק" ( yachae-hotteok), והוא ממולא באטריות וירקות.<ref></ref>

== תזונה ==
בדרך כלל, נהוג לאכול הוטאוק בעונת החורף. להוטאוק יש כמות סוכר גבוהה יחסית, וכתוצאה מכך, מנה אחת שלו יכולה להגיע עד 250 קלוריות.<ref> [http://news.kukinews.com/article/view.asp?page=1&gCode=cul&arcid=0920413005&code=41171111 Winter snacks], Kukinews, 2007-01-07.</ref>

== קישורים חיצוניים ==

== ביאורים ==

==הערות שוליים==

קטגוריה:המטבח הקוריאני
קטגוריה:מאכלים מטוגנים
חפיר כלכלי

חפיר כלכלי (באנגלית: "Economic Moat") הוא מונח מתחום הכלכלה המתייחס ליתרון תחרותי של חברה, המאשר לה לשמור על מעמדה בשוק ועל רווחיותה לאורך זמן. המטרה ליצור מכשול בכניסה של מתחרים לשוק ולאפשר לחברה לשמור על רווחיותה גם אל מול תחרות חזקה. המונח הובא לתודעה הציבורית על ידי המשקיע וורן באפט, אשר הדגיש את חשיבת "חפיר כלכלי" בהצלחת החברות וביצירת ערך למשקיעים.

== תכונות של חפיר כלכלי ==
* [https://customneon.co.uk מישהו מעלה כמה רעיונות מה צריך לכלול מותג.]נאמנות למותג: חברות עם זיהוי מותג חזק (כגון; נייקי ואפל) ונאמנות ללקוחות יכולות להנות מחפיר כלכלי. לקוחות רואים במותג ערך מוסף ונוטים לשלם יותר עבור המוצרים או השירותים מהמותג, מה שהופך את התחרות לקשה יותר.
* יתרון בעלויות: חברות שנהנות מהטבות כלכליות, כגון חברות המיצרות בעצמן חומרי גלם בתהליך או טכנולוגיה פטנטית. בכך אפשר לייצר מוצרים או שירותים בצורה יעילה יותר ובעלות נמוכה יותר, מה שמאפשר להן לשמור על רווחיות גבוה.
* אפקטי רשת: אפקטי הרשת מתרחשים כאשר הערך של מוצר או שירות עולה ככל שיותר אנשים משתמשים בו. חברות שנהנות מאפקטי רשת, כמו רשתות חברתיות, טלוויזיה או שווקים מקוונים (כגון; אמזון), יכולות להנות מחפיר כלכלי גדול מכיוון שקשה יותר למתחרים חדשים למשוך משתמשים מפלטפורמות מוכרות.
* רגולציה: בחלק מהתעשיות החברות נמצאות בפני חוקים ותקנים שיש לעמוד בהם, יכול להיות קשה לחברות חדשות להיכנס לשוק. חברות הפועלות בתעשיות שכאלו יכולות להנות מהגנת התקנים ולחזק את החפיר הכלכלי שלהן.

== דוגמאות לחפיר כלכלי ==

# אפל - חברת אפל היא דוגמה נהדרת למימוש חפיר כלכלי גדול. היא מצליחה לשמור על עמדתה בשוק הטכנולוגי בזכות יתרון תחרותי ברמה גבוהה. תכנון מוצרים חדשני, נאמנות למותג ושירות לקוחות מעולה הם רק חלק מהמרכיבים של החפיר הכלכלי של אפל.
# קוקה קולה - קוקה קולה היא עוד דוגמה לחפיר כלכלי בשוק המשקאות. המותג של קוקה קולה נחשב לאחד החזקים ביותר בעולם, והתוקף שלו מקורו בנאמנות הלקוחות ובאסטרטגיות שיווק מעולות.

== השוואה לאסטרטגיות אחרות בתחום העסקים ==
חפיר כלכלי ו"גלולת הרעל" (Poison pill - מעולם ההשתלטות עוינת) הם שני מונחים בתחום העסקים שמתייחסים לאסטרטגיות המשתמשות בהן חברות על מנת להגן על עצמן מפני תחרות ומניעת כניסת מתחרים לשוק, אך הם שונים בהיבטים מרכזיים:
* חפיר כלכלי מתייחס ליתרון תחרותי שברשות חברה, המאפשר לה לשמור על מעמדה בשוק ועל רווחיותה לאורך זמן. זהו יתרון תחרותי חיוני שנוצר על ידי ערכים ומשאבים שאינם ניתנים לשכפול בקלות על ידי מתחרים.
* גלולת הרעל, מאידך, היא אסטרטגית מניעתה השתלטות על חברה על ידי משקיע שאינו מבוקר על ידי הנהלת החברה. האסטרטגיה כוללת שימוש באמצעים שונים על מנת למנוע רכישת שליטה בחברה או ליצור תנאים שיאפשרו לגורמים בתוך החברה לשמור על השליטה. בעיקר באמצעים התחום זכויות וחובות בעלי מניות.

לסיכום, חפיר כלכלי הוא כלי אסטרטגי שחברות משתמשות בו על מנת ליצור ולשמור על יתרון תחרותי בשוק, בעוד שגלולת הרעל היא אסטרטגיה שמטרתה למנוע השלטת רוב בחברה על ידי משקיע שאינו מבוקר על ידי הנהלת החברה.

== קישורים חיצוניים ==
* 
* 
* 

קטגוריה:כלכלה
אגם שמש

אגם שמש (בערבית: بركة الشمس) הוא אגם מדברי מלוח השוכן על שפת ים סוף בחצי האי סיני, במרחק עשרות מטרים בודדים ממנו. האגם נמצא כ-18 ק"מ דרומית לאילת, בטאבה, כיום בשליטת מצרים, כ-10 קילומטר מגבולה עם ישראל. האגם קטן ובעל מליחות גבוהה, והוא אתר בו מתקיימות תופעות ביוכימיות מורכבות, הקשורות למחזורי אידוי וחדירת מים.

אגם השמש הפך מבודד מהים כאשר משקעים חוטיים סגרו מפרץ בין שתי קרקעות סלעיות.<ref name="Grant">[http://ux.brookdalecc.edu/staff/sandyhook/dgrant/field/solar.htm Solar Lake by Dave Grant] </ref><ref name="SL1"></ref> המים המלוחים של מפרץ אילת המחלחלים לאגם שמש נהיים מרוכזים עוד יותר על ידי האידוי באגם.<ref name="Grant" /> דרך איבוד מים נוספת באגם היא מערכת סדקים שספק קיימת בקרקעית האגם.<ref name="Grant" />

נראה כי ו אחרים שוקעים באגם השמש עקב פעולת מחצלות כחוליות (סטרומטוליט), אשר עשויות להיות בעובי של מטר אחד.<ref></ref><ref name="SL5"></ref>

בלילה המטר העליון של המים מאבד חום לאוויר המדבר הקר אך מבודד את השכבה התחתונה. השכבה התחתונה המבודדת ממשיכה לצבור אנרגיה סולארית בכל יום ולצבור מלמעלה מלח כבד. באגם מפתחים מים מחוממי שמש שהם בטמפרטורה הגבוהה ביותר מכל אגם אחר: שכבות מים מסוימות באגם יכולות להגיע עד ל-60 מעלות צלזיוס, טמפרטורות תואמות רק בחלק מהאגמים הגיאותרמיים. בשל ההבדל הגדול בין השכבות בזמנים מסוימים, שיפוע החום יכול להגיע עד 18 מעלות צלזיוס למטר.<ref name="SL1"/> במילים אחרות, הבדלי החום בין נקודה באגם לנקודה הנמוכה ממנה במטר יכולים להיות 18 מעלות.

בקיץ האגם מתהפך ומתערבב היטב מבחינה תרמית ובמליחות. הוא 5.5 עד 6 חודשים.<ref name="SL1"/>

== הערות שוליים ==

קטגוריה:סיני: גאוגרפיה
קטגוריה:אסיה: ימות ואגמים
קטגוריה:ימות ואגמים מלוחים
טקאדון

טקאדון מעל אורז סושי
טקאדון (ביפנית: 鉄火丼), הוא סוג של דונבורי (צלחת "קערת אורז" יפנית המורכבת מדגים, בשר, ירקות או מרכיבים אחרים שבושלו יחד והוגשו על אורז).

== מאפיינים ==
טקאדון הוא מאכל אורז יפני עם סשימי טונה נא (לא מבושל) פרוס דקות. טקאדון חריף עשוי עם תערובת של מרכיבים חריפים, רוטב תפוזים חריף, או עם שניהם, בדרך כלל בשילוב בצל ירוק.

המונח טקה בשם נובע מחדרי ההימורים (טקבה) שבהם המנה הוגשה בדרך כלל מסוף תקופת אדו ועד לתחילת תקופת מייג'י בהיסטוריה של יפן.<ref></ref>

== וריאציות ==
מנה דומה העשויה עם סשימי סלמון נקראת סאקדון (sakedon).

== ראו גם ==
* סושי

== קישורים חיצוניים ==

== הערות שוליים ==

קטגוריה:המטבח היפני
קטגוריה:מאכלי דגים
עודד נפחי

עודד נפחי (נולד ב-27 במאי 1971) הוא איש תוכן, יזם וחוקר. נפחי הוא אחד ממקימי גלגלצ, ניהל את גלגלצ ואת ערוץ הילדים וייסד שתי חברות הזנק הירו מדיה וואליס.

== ביוגרפיה ==
עודד נפחי נולד בתל אביב לרות ממקימות מכון רודי לפסיכולוגיה ואביקם, איש תעשיית הדפוס. בצעירותו היה ממקימי שבט הצופים רמת אביב ג'. את שירותו הצבאי עשה בגלי צה"ל.
=== תקשורת ===
ב 1990 החל את הקריירה שלו ברדיו. נפחי שימש כמפיק הראשי של גלי צה"ל וחתום על הפקות שונות ביניהן "שוב יוצא הזמר", גרסאות רוק לשירי עבריים קלאסיים אשר הפיק עם תמר מרום וסדרת מסיבות גיוס. לקראת סוף שירותו הצבאי, יחד עם ארז טל ומשה שלונסקי, הקימו את גלגלצ. בשנת 1994, לאחר עזיבת המנהל הראשון של גלגלצ נועם אבירם, מונה למנהל גלגלצ. בתקופה זו, התחנה שילשה את כמות המאזינים והפכה לתחנת המוזיקה המצליחה בישראל.

בשנת 1995 הצטרף לערוץ הילדים כעורך התוכנית "עולמו של הוגו". בשנת 1996 מונה נפחי לעורך ראשי של ערוץ הילדים. בתקופה זו הקים גם את אתר וקהילת ערוץ הילדים. בהמשך, נפחי מונה למנהל תוכן של חברת האם של ערוץ הילדים נגה תקשורת ובמסגרת זו שם דגש על יצירת סדרות מתוסרטות, נפרד מרבים מכוכבי הערוץ והיה בין מובילי המיתוג מחדש של ערוץ הילדים כ"מקום האמיתי". 
נפחי יצר גם את התוכנית "קיץ על החוף" ברשת וערך את "מהקליפיה באהבה" עם אברי גלעד.

===יזמות ומחקר===
בשנת 1999 פרש מערוץ הילדים וייסד את חברתו הראשונה ואליס. החברה הקימה רשת חברתית סלולרית מבוססת מיקום. המערכת זכתה להצלחה באירופה ואומצה כפתרון החברתי הרשמי של רשת וודאפון.
בשנת 2003 נמכרה ואליס לחברת אקסיס.
בשנת 2005 חבר לשותפיו מואליס בחברת הירו מדיה. הירו מדיה זכתה פעמיים להיכלל בין 20 החברות הצומחות ביותר באירופה וניהלה קמפיינים במחזורים של מאות מיליוני דולרים. בשנת 2020 נמכרה חברת הירו מדיה. נפחיצחתום על ארבעה פטנטים טכנולוגיים בתחום מכרזים בזמן אמת.
בשנת 2023 חבר לגיורא חמיצר ויחד זכו במכרז של רשת טיקטוק לסדרת דרמה והעלו בטיקטוק את איחוד השמינייה. הסדרה זכתה ללמעלה מ-100 מיליון צפיות ולביקורות חיוביות.

נפחי חוקר בתחומי הפילוסופיה המעשית ובמיוחד ביחסי הגומלין בין טכנולוגיה לתוכן. מספר מאמרים פרי עטו התפרסמו וביניהם ניתוח של מערכות המלצה מבוססות רגשות, סיבות לירידת הצפייה בסטרימניג ומנגוני קבלת רעיונות חדשים.

=== חיים אישיים ===
עודד נשוי לדפנה ואב לבן ובת.
==קישורים חיצוניים==

* [https://www.researchgate.net/profile/Oded-Napchi מאמרים של עודד נפחי]
* [https://web.archive.org/web/20060101180445id_/http://xenia.media.mit.edu:80/~taly/publications/chi-fz.pdf מחקר של MIT על מערכת ואליס]
* [https://www.youtube.com/watch?v=rzLvkciweOU "שוב יוצא הזמר" ביו טיוב]
* 
* [https://www.youtube.com/watch?v=jgWSeDGww_M "מהקליפיה באהבה" ביו טיוב]
* [https://www.youtube.com/watch?v=19WjZ6YOF6Y "עולמו של הוגו" ביו טיוב]

== הערות שוליים ==

קטגוריה:תסריטאי טלוויזיה ישראלים
קטגוריה:תסריטאי קולנוע ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:תל אביב-יפו: אישים
קטגוריה:בוגרי אוניברסיטת תל אביב
קטגוריה:מנהלים ישראלים
קטגוריה:חיילי גלי צה"ל
קטגוריה:ישראלים שנולדו ב-1971
אבנעזר ממאטה

אבנעזר ממאטה (באנגלית: Ebenezer Mamatah; נולד ב-7 בנובמבר 2001) הוא כדורגלן גנאי המשחק בעמדת החלוץ במ.ס. אשדוד.

==קריירה==
ממאטה התחיל את הקריירה שלו בקבוצת סקי הגנאית.

ב-2 באוגוסט 2022 חתם במ.ס. אשדוד מליגת העל. ב-27 באוגוסט ערך את הופעת הבכורה שלו בליגה בניצחון 0-1 נגד סקציה נס ציונה ו-4 ימים לאחר מכן הבקיע את שער הבכורה שלו בניצחון 1-2 נגד הפועל באר שבע.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:גנאים שנולדו ב-2001
ג'ון קוק (מושל דלאוור)

ג'ון קוק (באנגלית: John Cook; ) היה בעל חוות מטעים ופוליטיקאי אמריקאי מדלאוור, שכיהן כנשיא דלאוור השישי מנובמבר 1782 ועד פברואר 1783.
==ראשית חייו==
ג'ון קוק נולד בכפר דאק קריק, כיום חלק מהעיירה סמירנה שבמחוז ניו קאסל, מושבת דלאוור, כבנם של מייקל ולויס קוק. הוא היה דודנו של תומאס קולינס, שגם הוא כיהן כנשיא דלאוור. ככל הנראה הוא נשא לאישה את אליזבת קולינס, אחותו של תומאס קולינס, למעשה דודניתו. לשניים נולדו חמישה ילדים. הוא היה חוואי ומעבד עורות מצליח, ובהדרגה רכש שטחי אדמה נרחבים באזור.
==קריירה==
בשנים 1772–1778 כיהן קוק כשריף של מחוז קנט. כמו רבים משכניו האנגליקנים במחוז קנט, התנגד קוק להיפרדות מבריטניה הגדולה ונמנה עם השמרנים שנאמנותם לממשלה החדשה הייתה בספק. אף על פי כן, הוא היה חביב על הציבור באופן אישי, ונבחר ב-1776 לוועידת החוקה של דלאוור ולמושב הראשון של בית הנבחרים של דלאוור.

ביולי 1777 היה קוק מיועד לכהן כאחד משופטי בית המשפט העליון החדש של דלאוור, אך המינוי בוטל, ודייוויד פיני, דודנו של תואמס מקיין, אייש את כס השיפוט. בעיצומה של המהפכה האמריקאית, לא היה מקובל שמישהו עם יחס פושר למטרות המהפכה ימונה לתפקיד כזה בקלות.

ללא קשר לכך, היה קוק פופולרי מספיק במחוז קנט כדי להיבחר שוב לאספה הכללית בשנים 1778–1779. ב-1780 הוא נבחר למועצה המחוקקת, לימים הסנאט של דלאוור. במושב המועצה של 1782/1783 כיהן קוק כיושב ראש המועצה, וכאשר התפטר נשיא דלאוור ג'ון דיקינסון, ירש אותו קוק מתוקף תפקידו. עם זאת, בחירתו הייתה שנויה במחלוקת, ולא הייתה עליה הסכמה כללית עד שהוא הסכים לכהן בתפקיד רק עד לעריכת בחירות מיוחדות לתפקיד הנשיא. הוא כיהן בתפקיד מ-4 בנובמבר 1782 ועד 1 בפברואר 1783, כאשר התקיימו הבחירות המיוחדות. קוק שב לכהן במועצה המחוקקת במושב של 1783/1784 ושוב במושב של 1786/1787. הוא סיים את הקריירה שלו כמחוקק כאשר נבחר שוב למועצה המחוקקת ב-1787.
==מותו==
ג'ון קוק נפטר בעיירת הולדתו ב-27 באוקטובר 1789. הוא נטמן בקבר בלתי מסומן בבית הקברות של הכנסייה האפיסקופלית סנט פיטר. בתו, שרה, נישאה לג'ון קלארק שגם הוא כיהן כמושל דלאוור. לא קיים דיוקן ידוע שלו.

==קישורים חיצוניים==
* [https://www.nga.org/governor/john-cook/ ג'ון קוק] באתר אגודת המושלים הלאומית 
* [https://politicalgraveyard.com/bio/cook5.html#772.00.79 ג'ון קוק] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית ללא שיוך מפלגתי
קטגוריה:חברי האספה הכללית של דלאוור
קטגוריה:אמריקאים שנולדו ב-1730
קטגוריה:נפטרים ב-1789
ז'אן-לואי גאסה

ז'אן-לואי גאסה (בצרפתית: Jean-Louis Gasset; נולד ב-9 בדצמבר 1953) הוא כדורגלן עבר ומאמן כדורגל צרפתי המשמש כמאמנה של אולימפיק מרסיי מליגת העל הצרפתית בכדורגל.

== ביוגרפיה ==
גאסה נולד במונפלייה, ושיחק את כל קריירת המשחק שלו בשנים 1975–1985 כקשר בקבוצת הכדורגל של העיר.

ב-1998 מונה למאמן מונפלייה, והוביל אותה לזכייה בגביע האינטרטוטו ב-1999. לאחר מכן הוא אימן את קן מהליג 2 ואת איסטר מהליג 1, אותה לא הצליח להציל מירידה לליגת המשנה. לאחר מכן שימש כעוזרו של לואיס פרננדס בפריז סן-ז'רמן ואספניול.

בין 2007 ל-2016 שימש כעוזרו של לורן בלאן בז'ירונדן דה בורדו, נבחרת צרפת בכדורגל ופ.ס.ז'. הוא חזר לשמש כמאמן ראשי במונפלייה במחצית השנייה של עונת , וסיים במקום ה-15.

בדצמבר 2017 מונה גאסה למחליפו של אוסקר גארסיה כמאמן סנט אטיין, שעה בלבד לפני שאימן בהפסד 2–1 לגנגאן. ביוני , לאחר שסייע לסנט אטיין לסיים במקום השישי ופספס את ההעפלה ל בהפרש שערים בלבד, הוארך חוזהו בשנה. ב-, לאחר שהגיע למקום הרביעי והבטיח את מקומה של הקבוצה באירופה, הגיש את התפטרותו עקב מחלוקת עם הדירקטוריון על תקציב ההעברות.

ב-12 באוגוסט 2020 מונה למאמן בורדו לאחר עזיבתו של פאולו סוזה. ב-27 ביולי עזב את המועדון.

ב-20 במאי 2022 מונה גאסה למאמן נבחרת חוף השנהב בכדורגל במקום פטריס באומל. ב-24 בינואר 2024 התפטר בעקבות תוצאות מאכזבות בשלב הבתים של גביע אפריקה לאומות 2023, אך בשלב הפלייאוף ניצחה הנבחרת את כל משחקיה וזכתה באליפות אפריקה.

ב-20 בפברואר 2024 מונה למאמנה של אולימפיק מרסיי במקום ג'נארו גאטוזו.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונפלייה
קטגוריה:מאמני כדורגל צרפתים
קטגוריה:מאמני סנט אטיין
קטגוריה:מאמני בורדו
קטגוריה:מאמני נבחרת חוף השנהב בכדורגל
קטגוריה:מאמני אולימפיק מרסיי
קטגוריה:צרפתים שנולדו ב-1953
ברייס הארפר

ברייס ארון מקס הארפר (באנגלית: Bryce Aron Max Harper; נולד ב־16 באוקטובר 1992) הוא שחקן בייסבול אמריקאי שמשחק בתפקידי בסיס ראשון, השדה החיצון, וכחובט ייעודי עבור הפילדלפיה פיליז של ליגת הבייסבול המקצוענית ה-MLB. הוא שיחק בעבר עבור הוושינגטון נשיונלס.

== ביוגרפיה ==
ברייס הארפר במדי הפיליז ב-2019
ברייס הארפר נולד ב־16 באוקטובר 1992 בלאס וגאס, נבאדה, בארצות הברית.

אחרי שנתיים בבית הספר התיכוני בלאס וגאס בו הוא למד, עזב הארפר את הלימודים שם כדי שיוכל ללמוד בקולג' של דרום נבאדה. ב-2009 הוא הופיע על השער של גיליון של ספורטס איליסטרייטד, שם העניקו לו את התואר של הבן הנבחר של ענף הבייסבול. ב-2010 זכה בפרס "הגולדן הספייקס", פרס הניתן לשחק הבייסבול הלא מקצועני הטוב ביותר בארצות הברית. הנשיונלס בחרו בהרפר כבחירה הראשונה בדראפט של ה-MLB בשנת 2010. הוא ערך את הופעת הבכורה שלו ב-MLB עם וושינגטון ב-28 באפריל 2012, בגיל 19. הארפר נבחר למשחק האולסטאר באותה שנה, והפך לשחקן באחד מעמדות השדה הצעיר ביותר ששיחק במשחק אולסטאר אי פעם.<ref name="youngest"></ref> בעונה הראשונה הארפר הפך לשחקן הצעיר ביותר שחטף את בסיס הבית מאז 1964 לפחות<ref></ref>, וכן לשחקן הצעיר ביותר שחבט להום ראן מאז 1998<ref></ref>.

הארפר זכה בפרס רוקי השנה של הליגה הלאומית (NL) ב-2012. ב-2015 הארפר הגיע לתיקו על המקום הראשון בטבלת ההום ראנים, ובאותה שנה הוא נבחר ל-MVP של ה-NL. הוא זכה בפרס בהצבעה פה אחד של הגוף הבוחר<ref name="2015MVP"></ref>. בהיותו בן 22, הוא היה שחקן ה-MLB הצעיר ביותר שזכה בפרס. ב־2018 השתתף וזכה הארפר התחרות ההום ראן דרבי<ref></ref>.

כשנגמר החוזה שלו עם הנשיונלס אחרי עונת 2018, הוא חתם על חוזה ל־13 שנים על 330 מיליון דולר, עם הפילדלפיה פיליס. . באותו זמן, היה זה החוזה בעל הסכום הגבוה ביותר בהיסטוריה בכל ענפי הספורט בצפון אמריקה. הארפר זכה בפרס ה-MVP השני שלו בשנת 2021, עונתו השלישית עם הפיליז. בעונה הבאה, על אף מספר פציעות<ref></ref><ref></ref>, הוא עזר להוביל את הפיליז להעפלה הראשונה שלהם לטורניר שלאחר העונה (טורניר הפלייאוף) מזה אחד עשרה שנים, והיה מרכיב מרכזי בזכייתה של הקבוצה באליפות ה-NL, והגעתה לוורלד סיריס בפעם הראשונה מאז 2009, וזכה ב-MVP של סדרת ה-NLCS (חצי הגמר).

== קישורים חיצוניים ==

* [https://www.baseball-reference.com/players/h/harpebr03.shtml ברייס הארפר], באתר baseball-reference.com
* [https://www.mlb.com/player/bryce-harper-547180 ברייס הארפר], באתר Mlb.com
* [https://www.espn.com/mlb/player/_/id/30951/bryce-harper ברייס הארפר,] באתר ESPN.com
* [https://www.instagram.com/bryceharper3/?hl=en ברייס הארפר], ברשת החברתית אינסטגרם
* [https://twitter.com/bryceharper3?lang=en ברייס הארפר], ברשת החברתית Xהארפר במדי וושינגטון ב-2015

== הערות שוליים ==

קטגוריה:שחקני בייסבול אמריקאים
קטגוריה:שחקני בסיס ראשון
קטגוריה:שחקני השדה החיצון
קטגוריה:חובטים נבחרים
קטגוריה:שחקני וושינגטון נשיונאלס
קטגוריה:שחקני פילדלפיה פיליז
קטגוריה:זוכי פרס ה-MVP של העונה הסדירה ב-MLB
קטגוריה:אמריקאים שנולדו ב-1992
סעדי יוסף

סעדי יוּסף (ערבית:سعدي يوسف; 1934 – 13 ביוני 2021) היה משורר, סופר, פובליציסט, עיתונאי ומחזאי עיראקי. הוא פרסם שלושים כרכי שירה בנוסף לשבעה ספרי פרוזה.

==חייו==
נולד באבו אל-אלחציב ליד בצרה. למד ספרות ערבית בבגדד. עסק בהוראה ובעיתונות. הוא הושפע מהשירה החופשית של שאת'ל טאקה ועבד אל-ווהאב אל-ביאתי. היה מעורב בפוליטיקה מגיל צעיר. באותה תקופה, עבודתו הושפעה מאוד מהאהדה לסוציאליזם ולפאן-ערביות, אך מאז שירתו קיבלה תפנית לירית יותר מופנמת. הוא גם תרגם יצירות ידועות לערבית, בהן מליח ג'וודט אנדאי, פדריקו גארסיה לורקה, וולט ויטמן וקונסטנדינוס קוואפיס. סעדי סבל הרבה מהממשל בעיראק בעקבות דעותיו השמאלניות והוא חי רוב חייו בגלות. בעקבות גלותו מעיראק, יוסף חי במדינות רבות, כולל אלג'יריה, לבנון, צרפת, יוון, קפריסין, והתגורר בלונדון עד מותו.

בשנת 2004 הוענק ליוסף פרס הסולטן אל אוויס לשירה. בשנת 2014 נאסר על שיריו של יוסף להיכלל בתוכנית הלימודים של בית הספר הכורדי על ידי הממשלה האזורית של כורדיסטן על רקע שיר מסוים שבו הוא התייחס לכורדיסטן כ"קרדיסטן", שמתורגם באופן חופשי ל"קוף-איסטן".

הוא קבור בצד המזרחי של בית הקברות הייגייט.

==תרגומים==

ספריו תורגמו לשפות רבות בהן אנגלית, איטלקית, צרפתית וגרמנית.

חלק משיריו תורגמו לעברית על ידי ששון סומך, יאיר חורי, סלמאן מצאלחה ואליהו מנצור.

==קישורים חיצוניים==

* 

קטגוריה:משוררים עיראקים
קטגוריה:אישים הקבורים בבית הקברות הייגייט
קטגוריה:ילידי 1934
קטגוריה:עיראקים שנפטרו במאה ה-21
אולטרה רקורדס

אולטרה רקורדס (באנגלית: Ultra Records) היא חברת תקליטים אמריקאית המתמחה במוזיקת דאנס. החברה הוקמה בשנת 1995 בניו יורק על ידי פטריק מוקסי, לשעבר בכיר בחברות התקליטים PolyGram ווירג'ין רקורדס, ומאז עזרה לקדם אמני דאנס רבים אל המיינסטרים ושימשה כמרכז יצירתי עבור אמני מוזיקה אלקטרונית מצליחים רבים, וביניהם MK, בני בנאסי, ארמין ואן ביורן, סטיב איוקי, דייוויד גואטה, קלווין האריס, Black Coffee, deadmau5, Carnage, Deorro, קייגו, טייסטו, קסקייד, Louis the Child, סופי טאקר, ואנאבל אנגלונד.

בנוסף לכך, מחזיקה החברה בערוץ יוטיוב עם למעלה מ-30 מיליון מנויים,<ref></ref> עמוד פייסבוק עם 2.4 מיליון לייקים,<ref></ref> עמוד אינסטגרם עם יותר מ-520 אלף עוקבים,<ref></ref> וחשבון טוויטר עם יותר מ-570 אלף עוקבים.<ref></ref> למרות הדמיון בשם, החברה אינה קשורה לפסטיבל המוזיקה "אולטרה" ואינה מפיקה אותו, אך ב-2012 נכנסה החברה ל"שותפות גלובלית" עם החברה המפיקה את הפסטיבל, וכתוצאה מכך משתפות השתיים פעולה בנושאי שיווק וקידום עולמי.<ref></ref>

ב-2012 נכנסה החברה לשותפות גלובלית עם סוני מיוזיק אנטרטיימנט. <ref></ref> בדצמבר 2021 נרכשה החברה על ידי סוני.<ref></ref> בינואר 2022 מונה דייוויד וקסמן, שכיהן בעברו כראש מחלקת A&R ומנהל כללי, לנשיא החברה.<ref></ref> בעוד שהרכישה חוללה שינויים, המשימה של Ultra Records לספק מוזיקה אלקטרונית לקהל רחב נותרה בעינה. <ref></ref>

== אמנים החתומים בלייבל ==

== אלבומי אוסף ==
החברה נוהגת מעת לעת להוציא אלבומי אוסף העוסקים במוזיקת דאנס. חלק מאלבומי האוסף שהוציאה החברה כוללים את:

== קישורים חיצוניים ==

* 

==הערות שוליים==

קטגוריה:חברות תקליטים
קטגוריה:מוזיקה אלקטרונית
עיר רעה

עיר רעה (ברוסית: «Злой город») הוא סרט מסוגת דרמה היסטורית רוסי בבימויו של קונסטנטין בוסלוב, המגולל את קורות ההגנה על העיר קוזלסק שבמחוז קלוגה בימי אורדת הזהב והפלישה המונגולית לאירופה. בסרט מככבים אלכסיי גוסקוב, אלכסנדר מטיולקין, פולינה צ'רנישובה ואחרים.
==רקע==
הגנת קוזלסק היא אירוע ידוע בדברי ימי רוס של קייב. חיילי רוס הגנו במשך שבעה שבועות על אחד המרכזים החשובים של נסיכות צ'רניגוב באביב 1238. כיבוש העיר קוזלסק הייתה השלב האחרון במערכה המונגולית הראשונה נגד רוסיה ואחד הפרקים הבולטים והידועים ביותר בהיסטוריה של רוסיה של ימי הביניים ומהווה מרכיב של מורשת צבאית-היסטורית מקומית כדוגמה להתנגדות הרואית לפולשים זרים.
==עלילה==
הסרט מתרחש ב, כאשר המונגולים פלשו לרוס. העלילה מתרחשת בעיר קוזלסק באביב 1238, כאשר מגיני העיר הצליחו להחזיק מעמד מול כוחות אויב עדיפים מהם בהרבה, במשך שבעה שבועות.
==שחקנים==
*אלכסיי גוסקוב
*אלכסנדר מטיולקין
*אלכסיי שבצ'נקוב
*ולדימיר ליובימצב
*ארטיום וולובוייב
*פולינה צ'רנישובה
==הפקה==
צילומי הסרט החלו בנובמבר 2023 במחוז טבר.
==ראו גם==
*רוסיה בעת הכיבוש המונגולי

==קישורים חיצוניים==

==הערות שוליים==

קטגוריה:סרטי 2024
קטגוריה:סרטים אפיים
קטגוריה:סרטים תקופתיים
קטגוריה:סרטי מלחמה רוסיים
קטגוריה:סרטי דרמה היסטורית
קטגוריה:סרטי מלחמה אפיים
קטגוריה:סרטי הרפתקאות רוסיים
קטגוריה:סרטי פעולה רוסיים
איפה אתה (שיר של אושר כהן)

"איפה אתה" הוא שיר של הזמר הישראלי אושר כהן, כחלק מהמיני אלבום שלו, The Last Episode, שיצא לאור ב-8 בפברואר 2024 על ידי חברת התקליטים הליקון ארומה מיוזיק ו-PAI.

== רקע וכתיבה ==
לאחר שאושר כהן הוציא לאור את המיני-אלבום שלו, אושר, ולאחר מכן את Part II שזכו להצלחה רבה, ב-8 בפברואר 2024 הוציא כהן את המיני-אלבום The Last Episode, אשר כלל שלושה שירים, "מנגן ושר", "איפה אתה" ו"עד שיירד הסהר". תוכנו הלירי של השיר הוא בעיקר על דיכאון, זוגיות ושברון לב.

השיר מתאר את הקושי שכהן חווה בעולם וכיצד הוא מנסה למצוא קשר קרוב עם אלוהים שינחמו.

== הצלחה מסחרית ==
מיד לאחר צאתו של The Last Episode, נכנס השיר למקום ה-51 במצעד היטליסט של מאקו, ושבוע לאחר מכן נכנס לעשירייה של המצעד במקום השישי, כאשר השירים "מנגן ושר" ו"עד שיירד הסהר" מ-The Last Episode במקום הראשון והשלישי בהתאמה.

== מיקומי שיא ==

== הערות שוליים ==

קטגוריה:שירי 2024
קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:שירים שהופקו על ידי לידור עייש
נבחרת גרמניה בכדורסל נשים

נבחרת גרמניה בכדורסל נשים (בגרמנית: Deutsche Basketballnationalmannschaft der Frauen) היא נבחרת כדורסל נשים המייצגת גרמניה בתחרויות בין-לאומיות. היא מנוהלת על ידי איגוד הכדורסל הגרמני . 

== מאזן תחרותי ==
הנבחרת לפני משחק מוקדמות [[גביע העולם בכדורסל נשים 2022 נגד ]]

=== המשחקים האולימפיים ===
* פריז 2024 - מקום 7

=== גביע העולם ===
* 1998 - מקום 11
* 2026 - העפילה

=== אליפות אירופה ===
* 1995 - מקום 14
* 1997 - מקום 
* 1999 - מקום 12
* 2005 - מקום 11
* 2005 - מקום 11
* 2011 - מקום 13
* 2023 - מקום 6
* 2025 - העפילה

== ראו גם ==
* נבחרת גרמניה בכדורסל
* נבחרת גרמניה בכדורסל עד גיל 20
* נבחרת גרמניה בכדורגל נשים

== קישורים חיצוניים ==

*[https://www.fiba.basketball/federation/Germany פרופיל], באתר פיב"א
*[https://archive.fiba.com/pages/eng/fa/p/lid_38138_cp/2/tid/288/teams.html מאזן], בארכיון פיב"א

== הערות שוליים ==

גרמניה
כדורסל נשים
קטגוריה:גרמניה: כדורסל
Love On

"Love On" הוא שיר של הזמרת-יוצרת סלינה גומז. הסינגל יצא לאור ב-23 בפברואר 2024 על ידי אינטרסקופ רקורדס.

== רקע ==
הזמרת-יוצרת סלינה גומז הוציאה לאור את הסינגל "Single Soon" ב-25 באוגוסט 2023.<ref></ref> ארבעה חודשים לאחר מכן, ב-7 בדצמבר חשפה גומז שאלבום האולפן הבא שלה עתיד לצאת לאור במהלך פברואר 2024.<ref></ref> בינואר 2024, הודיעה גומז שזהו יהיה האלבום האחרון שלה.<ref></ref> ב-14 בפברואר, פרסמה גומז קישור ובו מנעול בצורת לב וקוד גישתו "222"; רמז לתאריך שחרורו של הסינגל.<ref></ref> למחרת, היא הכריזה על "Love On" ברשתות החברתיות.<ref></ref>

== היסטוריית יציאות לאור ==
{| class="wikitable plainrowheaders"
|+ היסטוריית יציאות לאור של "Love On"
! scope="col" | אזור
! scope="col" | תאריך
! scope="col" | פורמט (ים)
! scope="col" | חברת תקליטים
! scope="col" | הערות
|-
! scope="row" | כלל עולם
| rowspan="2" | 23 בפברואר 2024
| הורדה דיגיטלית • הזרמת מדיה
| אינטרסקופ
| style="text-align:center" |<ref></ref>
|-
! scope="row" | איטליה
| איירפליי
| יוניברסל
| style="text-align:center" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי מייקל פולק
קטגוריה:שירים שנכתבו על ידי סלינה גומז
קטגוריה:סינגלים בהוצאת אינטרסקופ רקורדס
לומן (חברת הייטק)

לומן (lumen) היא חברת הזנק ישראלית שפיתחה מוצר בתחום הטכנולוגיה הרפואית למדידת מטבוליזם. המשימה של לומן היא לאפשר לכל אדם גישה לתזונה מותאמת אישית ולעודדו לשפר את בריאותו באמצעות הטכנולוגיה המתקדמת ביותר בעולם.

== היסטוריה ==
לומן נוסדה בשנת 2018 וקיבלה השקעה ראשונית<ref></ref> מקרנות הון סיכון בשילוב קמפיין מימון המונים<ref></ref> באתר אינדיגוגו.

בשנת 2022 ערכה החברה סבב גיוס נוסף בהיקף של 62 מיליון דולרים<ref></ref>. ללומן מרכז פיתוח בתל אביב ומשרדים נוספים בניו יורק ולונדון.

== מאפייני המוצר ==
לומן מפעילה את השירות באמצעות מכשיר נשיפה אישי אשר מקושר ליישומון שפיתחה. בעת הנשיפה מכשיר הלומן אוסף מידע, מנתח את הנתונים ונותן המלצות לתזונה, כושר, שינה ועוד.
256x256 פיקסלים

== קישורים חיצוניים ==
* 
* [https://lumen.me אתר החברה]

== הערות שוליים ==

קטגוריה:חברה
גביע העולם בכדורסל נשים 2026

גביע העולם בכדורסל נשים 2026 יהיה תחרות גביע העולם בכדורסל נשים ה-20 המאורגנת על ידי פיב"א. הטורניר יתקיים בברלין, גרמניה, בין 4 ל-13 בספטמבר 2026.

== בחירת המארחת ==
שלוש מדינות הביעו עניין באירוח התחרות:
* (סן לואיס)
* (ריו דה ז'ניירו)
* (ברלין)

במהלך ישיבת הדירקטוריון המרכזי שלה במנילה, הפיליפינים, ב-28 באפריל 2023, הודיעה פיב"א כי גרמניה תארח את גביע העולם, השני שיתקיים במדינה אחרי אליפות העולם בכדורסל נשים 1998.

== נבחרות שהעפילו ==
גרמניה העפילה אוטומטית כמאחרת לטורניר. כל שאר הנבחרות יעפילו דרך טורנירי מוקדמות בהם ישתתפו הנבחרות המובילות בטורנירים האזוריים (למשל אליפות אירופה בכדורסל נשים 2025). בסך הכל ישחקו במוקדמות 24 נבחרות שיתמודדו על 15 המקומות הנותרים.
{| class=wikitable
!נבחרת
!סיבת העפלה
!תאריך
!הופעה אחרונה
!מספר הופעה
!הישג שיא
|-
|
|מארחת
|28 באפריל 2023
|1998
|2
|מקום 11 (1998)
|}

== מיקומים ==
הטורניר מתוכנן להיות משוחק בשני אולמות בברלין.
{| class=wikitable style="text-align:center"
!colspan=2|ברלין, גרמניה
|rowspan=4|
|-
|מרצדס-בנץ ארנה
|היכל מקס שמלינג
|-
|תכולה: 14,500
|תכולה: 8,500
|-
200px
|}

== ראו גם ==
* גביע העולם בכדורסל 2027

== קישורים חיצוניים ==

== הערות שוליים ==

קטגוריה:ברלין: תחרויות ספורט
קטגוריה:אליפויות העולם בכדורסל נשים
קטגוריה:תחרויות כדורסל ב-2026
קטגוריה:תחרויות כדורסל בגרמניה
מוחמד סעוד

מוחמד סעוד (בערבית: محمد سعود. בתעתיק מדויק לעברית: מחמד סעוד. יליד 1990) הוא אושיית רשת סעודי שבאופן חריג הביע תמיכה במדינת ישראל ובהסכם הנורמליזציה בין ישראל לסעודיה. ב-3 באוקטובר 2023 הוא נעלם, ומאז לא נודעו עקבותיו.

== היסטוריה ==
מוחמד סעוד נולד ב-1990, היה סטודנט למשפטים באוניברסיטת המלך סעוד בעירו ריאד. לדבריו הוא למד עברית מצפייה ביו־טיוב, "במיוחד בדרשות של הרב אמנון יצחק, ומשירי פייטנים כמו משה חבושה".<ref></ref><ref></ref>.

במהלך השנים סעוד היה לאחד הקולות הפרו-ישראליים הדומיננטיים ביותר בעולם הערבי. הוא צבר עשרות אלפי עוקבים ברשתות החברתיות, והעלה סרטונים וראיונות רבים שמקדמים את הסכם השלום בין ישראל למדינות ערב<ref></ref>.

באוגוסט 2019 התראיין לחדשות 13<ref></ref>, ובאוגוסט 2023 התראיין למהדורה המרכזית של עכשיו 14, והזמין את אזרחי מדינת ישראל לבקרו בריאד<ref></ref>. לאחר ניצחונה של נבחרת ערב הסעודית על ארגנטינה במסגרת מונדיאל 2022 בקטאר, התקשר ראש ממשלת ישראל לברכו<ref></ref>.

=== תקרית התקיפה בהר הבית ===
ביולי 2019 הוא ביקר בישראל לאחר שהוזמן לביקור על ידי משרד החוץ. באותו ביקור הוא נפגש עם ראש הממשלה בנימין נתניהו, ואף ביקר בהר הבית, שם הותקף מילולית וספג יריקות על ידי פלסטינים שקראו לעברו קריאות "לך לבית כנסת" ו"אינך רצוי באתר קדוש"<ref></ref><ref></ref>.

בעקבות זאת הגיב דובר צה"ל בערבית, אביחי אדרעי: "מה שהיה עם הבלוגר מוחמד סעוד בירושלים מצד בריונים הוא דבר מצער מאוד. כך עושים עם מי שרוצה להתפלל? שאלוהים יתנקם בכם. בושה לכם"<ref></ref>. גם מיס עיראק, שרה עידן, גינתה את התקיפה: "סעודי ביקר באל-אקצא, איך הפלסטינים הגיבו? בכך שהם ירקו עליו, ניסו להעליב אותו, קראו לו 'חיה' והציעו לו ללכת להתפלל עם היהודים ועם טראמפ. האם זה ראוי למוסלמים, שאפילו ילדיהם אינם מכבדים מוסלמי מארץ אחות שמבקר באל-אקצא ויורקים עליו? בניגוד לאלה שעשו את המעשים האלה, הוא איננו חיה". גם משרד החוץ הישראלי גינה את התקיפה. המשטרה עצרה מספר חשודים בתקיפה ממזרח ירושלים<ref></ref>.

==== עמדותיו בנוגע לפוליטיקה הישראלית ====
סעוד נהג להביע את עמדותיו ביחס לפוליטיקה הישראלית ולהביע תמיכה בבחירות בבנימין נתניהו ובליכוד. ציוציו קודמו על ידי נתניהו ובנו יאיר נתניהו. הוא אף הביע את עמדותיו בפוליטיקה הפנים-מפלגתית של מפלגת הליכוד.

=== פרשת היעלמותו ===
ב-3 באוקטובר 2023, בעיצומו של חג הסוכות, אמור היה מוחמד סעוד לפגוש את שר התקשורת שלמה קרעי בסעודיה, והוא אף הקים סוכה לכבודו. אך זמן קצר קודם לכן הוא נעלם. סעוד אמור היה גם להופיע בתוכנית הפטריוטים בערוץ 14.<ref></ref>.

הציוץ האחרון של סעוד בטוויטר כלל תמונה של קרעי עם ארבעת המינים בסעודיה, לצד הכיתוב: "חברים, זה חלום? מניין תפילה עם ספר תורה וארבעת המינים כאן בריאד בחג הסוכות באופן גלוי! מה זה אם לא שלום אמת? יהיה פה בית כנסת ומסעדות כשרות בקרוב מאוד. השלום כבר פה"<ref></ref>.

== קישורים חיצוניים ==
* 

== הערות שוליים ==

קטגוריה:בלוגרים סעודים
קטגוריה:סעודים שנולדו ב-1990
Beautiful Things (שיר של בנסון בון)

"Beautiful Things" (בעברית: "דברים יפים") הוא שיר של הזמר-יוצר האמריקאי בנסון בון, אשר יצא לאור ב-18 בינואר 2024 על ידי חברות התקליטים Night Street ווורנר רקורדס. כחלק מהאלבום Fireworks & Rollerblades השיר נכתב על ידי בון יחד עם ג'ק לפרנץ' ואוון בלייר. הסינגל הגיע למקום הראשון באוסטריה, קנדה, צ'כיה, נורווגיה ושווייץ. בישראל השיר הגיע למקום 41 במצעד הסינגלים הישראלי היטליסט ומקום ראשון במצעד הבין לאומי של גלגלצ.

== רקע ==
"Beautiful Things" הוא בלדה על משמעות החיים, שבו בון מציין ומהרהר על הכרת תודה לחיים.<ref></ref> השיר מייחס עוצמתיות ותפניות ווקלאליות שונות.<ref></ref><ref></ref>

== ביקורות ==
=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|34
|<ref name=":0"></ref>
|}

== הצלחה מסחרית ==
נכון ליוני 2024 השיר צבר ביוטיוב למעלה מ-195 מיליון צפיות בווידאו קליפ הרשמי<ref></ref>, בעוד בספוטיפיי הוא מתקרב לחצות מיליארד השמעות, עם מעל ל-938 מיליון השמעות<ref></ref>

לפי מצעדי אמצע השנה של Luminate לשנת 2024, "Beautiful Things" היה השיר המושמע ביותר בפלטפורמות הסטרימינג בארצות הברית על ידי השמעות לפי דרישה ושצבר 448.7 מיליון השמעות במחצית הראשונה של 2024.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת וורנר רקורדס
תקן ביקורת 600

תקן ביקורת 600 – הסתמכות המבקר על מבקרים אחרים בדוחות כספיים מאוחדים הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר ביקורת של חברות שכלולות באותה קבוצה של הגוף המבוקר. הדילמה העיקרית בנושא היא מידת ההסתמכות על הביקורת של רואה החשבון המבקר של החברה האחרת. התקן קובע כללים והנחיות באשר למידת ההסתמכות על עבודת המבקר הנ"ל ואת נוהלי הביקורת הנוספים שיש ליישם.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 9 (שפורסם בשנת 1973) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 600 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-600/ תקן ביקורת 600] באתר לשכת רואי חשבון
* [https://icpas.org.il/professional-updates/תקן-ביקורת-9/ תקן ביקורת 9] באתר לשכת רואי החשבון
*[https://www.iaasb.org/publications/international-standard-auditing-600-revised-special-considerations-audits-group-financial-statements תקן ISA 600], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
מצלונה

מצלונה בעלת להב כפול המשמשת לקיצוץ עשבי תיבול
מצלונה בעלת 3 להבים המשמשת לקיצוץ בשר
מצלונה (באיטלקית: mezzaluna) היא סכין העשויה מלהב מעוקל ובעל ידיות משתי קצותיו. לעיתים, המצלונה מרובת להבים, שניים ויותר, בהתאם למטרות החיתוך.

המצלונה משמשת בעיקר לקיצוץ, מקובל השימוש בה לקיצוץ עשבי תיבול, אך ישנן גרסאות המשמשות גם לקיצוץ נתחי בשר או כיכרות גבינה.

גרסה גדולה מאוד של המצלונה החד־להבית, משמשת לעיתים לפריסת פיצה.

==מקור השם==
השם מצלונה, פירושו: חצי ירח באיטלקית. והוא התקבל מצורתו המעוקלת של להב הסכין. זהו השם הנפוץ ביותר של הכלי, אך בשפות אחדות מקובל לתאר אותו בפשטות כקוצץ עשבים; hachoir (נהגה: ) בצרפתית, או הוקמסר ביידיש.

==לקריאה נוספת==
* מזלונה, בתוך: יסודות המטבח: הקורדון בלו, הוצאת כנרת, 2009. סכינים וחותכנים, עמ' 11

==קישורים חיצוניים==

* [http://www.wisegeek.com/what-is-a-mezzaluna.htm What is a Mezzaluna?] באתר wiseGEEK

קטגוריה:סכינים
קטגוריה:פיצה
קטגוריה:כלים ומכשירים (מזון)
סרוויור 3

סרוויור 3 (באנגלית: Surveyor 3, בתרגום לעברית: "מודד 3") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לנחות נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 3 ב"אוקיינוס הסערות" הייתה הנחיתה הרכה האמריקאית השנייה על הירח.

סרוויור 3 שוגרה ב-17 באפריל 1967 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-20 באפריל 1967.

==תיאור החללית==
מטרת גשושיות הסרוויור הייתה לנחות נחיתות רכות על קרקע הירח, כהכנה לנחיתות שתוכננו במסגר תתוכנית אפולו.

על הגשושית הותקנה מצלמת טלוויזיה שיכלה להסתובב ב-360 מעלות. במהלך פעילותה מצלמה העבירה 6,315 תמונות שכללו גשושית עצמה והסביבה. יחידת נחיתה של אפולו 12 נחתה בקרבת "סרוויור 3" בשנת 1969. אסטרונאוטים פירקו את המצלמה מהגשושית והחזירו אותה לכדור הארץ. היא מוצגת היום במוזיאון האוויר והחלל הלאומי.

מכשיר נוסף היה זרוע ללקיחת דגימות קרקע. דגימות קרקע נלקחו והועברו לקרבת המצלמה לצילום. דגימות אלו הוחזרו לכדור הארץ על ידי צוות של "אפולו 12" ומוצגים כיום בתערוכה במעבדה להנעה סילונית.

ב-3 במאי 1967 עם תחילת לילה בירח המכשירים של הגשושית הופסקו. לאחר 336 שעות עם סיום הלילה לא היה ניתן להפעיל אותם מחדש.

בשנת 2009 מקפת לסקר הירח צילמה אתר הנחיתה והיה ניתן להבחין עקבות של האסטרונאוטים שנשמרו משנת 1969.

==קישורים חיצוניים==

* [https://science.nasa.gov/mission/surveyor-3/ מידע על סרוויור 3] באתר נאס"א
* [https://www.jpl.nasa.gov/missions/surveyor-3 מידע על המשימה] באתר JPL

קטגוריה:משימות לחקר הירח
קטגוריה:1967 בארצות הברית
תקן ביקורת 610

תקן ביקורת 610 – התחשבות בעבודת הביקורת הפנימית הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר התייחסות לביקורת הפנימית בעת ביקורת על הדוחות הכספיים (שהיא בעצם מוגדרת כביקורת חיצונית). בהתאם לכך, על המבקר לבחון את מערכת הביקורת הפנימית של המבוקר- האם היא תואמת לחוקים שונים החלים בתחום, האם היא יעילה ואינטגרלית לגוף המבוקר, האם היא אמינה ומהימנה ועוד. בהתאם לרמת המהימנות והיקף הביקורת הפנימית, המבקר יוכל להתבסס על בעת ביצוע ביקורת על הדוחות הכספיים תוך השגת רמת מהימנות גבוהה יותר תוך הקצאת משאבים נמוכה יותר.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 88 (שפורסם בשנת 2004) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 600 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-610/ תקן ביקורת 610] באתר לשכת רואי חשבון
* [https://icpas.org.il/professional-updates/תקן-ביקורת-88-התחשבות-בעבודת-הביקורת-הפ/ תקן ביקורת 88] באתר לשכת רואי החשבון
*[https://www.ifac.org/_flysystem/azure-private/publications/files/ISA-610-(Revised-2013).pdf תקן ISA 610], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
ח'ירבת סלם

ח'ירבת סִלְם (בערבית: خربة سلم, בהגייה ספרותית: חִ֫'רְבַּת סִלְם, בהגייה מדוברת לבנונית, בקירוב: חֶ֫'רְבֶּת סֶ֫לֶם) הוא כפר לבנוני שיעי בנפת בינת ג'בייל, במחוז נבטיה, כ-27 ק"מ דרומית לנבטיה, כ-10 ק"מ מערבית לגבול ישראל (מושב מרגליות), בגובה ממוצע של 630 מטר מעל פני הים. היישובים השכנים הם: ממזרח – מג'דל סלם, ממערב – ומצפון – .

== אטימולוגיה ==
המילה הראשונה שבשם מלמדת על כך שהוא יושב במקום שהיה בו יישוב קודם שחרב. אשר למילה השנייה בשם, יש כמה הסברים אפשריים:
# השורש ש.ל.מ. (س.ل.م.) בערבית היות דבר שלם, ללא מום, או דופי.<ref></ref>
# שלם (س.ل.م.) בסורית פירושו "בלתי חדיר".<ref></ref>
# האל הכנעני שָׁלֶם, המוזכר בכתובות שנמצאו באוגרית.

== היסטוריה ==
בשנת 1875 ביקר במקום ויקטור גרן וכתב: "הגעתי לתחתיתו של ערוץ עמוק ורחב שנקרא ואדי אל-חַגִ'יר (Oued el-Hadjir). בדיוק באמצעו של הערוץ, מתנשא מעין אי סלעי שמטפס בהדרגה מדרום לצפון. מוארך וצר, בנוי עליו כפר בשם ח'רבת סלם, עם אוכלוסייה של 130 מתואלים." גרן מצא במקום שרידי כנסייה עתיקה, אבנים מסותתות, אגן טבילה עגול, צלבים יווניים חרוטים על משקופי דלתות, בורות מים ואבני ריחיים. הוא העריך שכמה בתים שעדיין עומדים, הם עתיקים ונבנו לפני הגעת האסלאם לאזור.

בשנת 1881, הקרן לחקר ארץ ישראל ביקרו ביישוב וכתבו שגרים בו 200 איש וכי "מדרום לכפר יש משטח סלעי שבאמצעו עומד עמוד אחד, עמוד נוסף ושניים או שלושה בסיסי עמודים מהווים חלק מחומה במערב. אין אבני כותרת. זו, כנראה, הייתה כנסייה נוצרית".

== אדמה וחקלאות ==
הכפר משתרע על פני שטח של 3,790 דונם.

== אישים מח'ירבת סלם ==
שייח' היה מחשובי אנשי הדת בכל האזור, במאה ה-19. נולד בכפר ונפטר בכפר בשנת 1899. היה ידוע כבקי בהלכה, איש חכם, מלומד, מחולל נסים, בעל מידות טובות ועם זאת סגפן וצנוע. את השכלתו הדתית רכש מאנשי דת באזור וכן נסע פעמיים ללמוד בנג'ף שבעיראק. קברו ועליו כיפה לבנה נמצא בפאתי הכפר.<ref></ref>

== קשר למג'דל סלם ==
כארבעה קילומטרים ממזרח לכפר שוכנת עיירה בשם מג'דל סלם. גם בכפר זה נמצאו שרידים עתיקים המצביעים על כך שבעבר ישבו בו נוצרים. מקור המלה סלם דומה למקור המלה בכפר שבו עוסק ערך זה, ואילו המלה הראשונה – שונה. כיום, לא ידוע על קשר מיוחד בין שני היישובים.

== הערות שוליים ==

קטגוריה:מחוז א-נבטיה: יישובים
כוחות האוויר של ארצות הברית בגזרת האוקיינוס השקט

כוחות האוויר של ארצות הברית בגזרת האוקיינוס השקט (באנגלית: Pacific Air Forces ובקיצור PACAF) הוא פיקוד מרכזי בחיל האוויר של ארצות הברית המהווה את זרוע הביצוע האווירית של פיקוד האינדו-פסיפי.

==ארגון==
*חיל האוויר החמישי של ארצות הברית
**כנף 18 - ממוקמת בבסיס קאדנה ביפן
**כנף הקרב 35 -ממוקמת בבסיס מיסאווה ביפן
**כנף התובלה האווירית 374 -ממוקמת בבסיס יוקוטה ביפן
*חיל האוויר השביעי של ארצות הברית
**כנף הקרב 51 - ממוקמת בבסיס אוסאן בקוריאה הדרומית
**כנף הקרב 8 - ממוקמת בבסיס קונסאן, בקוריאה הדרומית
**מרכז המבצעים האוויריים והחלל 607 - ממוקם בבסיס אוסאן
**להק התמיכה במבצעים 607 - ממוקם בבסיס אוסאן
**להק המודיעין, הריגול והסיור 607 - ממוקם בבסיס אוסאן
*חיל האוויר ה-11 של ארצות הברית
**כנף 3 - ממוקמת בבסיס המשותף אלמנדרוף-ריצ'רדסון שבאלסקה
**כנף 36 - ממוקמת בבסיס אנדרסן בגואם
**כנף הקרב 354 - ממוקמת בבסיס איליסטון שבאלסקה
**מרכז המבצעים האוויריים והחלל 611 - ממוקם בבסיס המשותף אלמנדרוף-ריצ'רדסון שבאלסקה
**מרכז התמיכה האזורי בכוחות האוויר של פיקוד האוקיינוס השקט - ממוקם בבסיס המשותף אלמנדרוף-ריצ'רדסון שבאלסקה
**כנף בסיס האוויר 673 - ממוקמת בבסיס המשותף אלמנדרוף-ריצ'רדסון

==קישורים חיצוניים==

* 

קטגוריה:פיקודים מרכזיים של חיל האוויר של ארצות הברית
קטגוריה:פיקוד האינדו-פסיפי של ארצות הברית